
Előterjesztés
a Közgyűlés részére
Tisztelt Közgyűlés!
A Fővárosi Közgyűlés Egészségügyi és Szociálpolitikai Bizottság 309/2010. (08.24.) számú határozatában úgy döntött, hogy támogatja a 2010/2011-es tanévre a fővárosi általános iskolák részére a 6-14 éves korosztály számára, a Városligeti Műjégpálya intézmény bevonásával a Fővárosi Önkormányzat és az Adidas Budapest Kft. közös szervezésében pályázat kerüljön kiírásra. Ugyanezen bizottság 310/2010. (08.24.) számú határozatával javasolta a Főpolgármesternek, hogy a „8413 Sportcélú támogatás”  címről az „1502 Városligeti Műjégpálya” címre történő 10.000 eFt átcsoportosítását támogatási és kiadási (ebből dologi kiadás: 10.000 eFt) előirányzatra /a „Sportolj Velünk” fővárosi program („S” jelű pályázat) megvalósítása/, valamint a 311/2010. (08.24.) számú határozatával elfogadta a pályázat értékelési szempontrendszerét és egyben felkérte a Bizottság elnökét, hogy a pályázatnak a Városligeti Műjégpálya által történő kiírása és lebonyolítása érdekében tegye meg a szükséges intézkedéseket. (1. sz. melléklet)
Az Adidas Budapest Kft-vel együttműködésben 2008. és 2009 évben kiírt, lezárult pályázatot értékelve megállapítható, hogy a sportos feladatellátás terén jelentős aktivitást kifejtő középfokú intézmények sportfelszerelés igényét döntő mértékben a pályázatokból biztosítottuk. Ezért indokolt a pályázati kiírás módosításával az általános iskolák mellett a középiskolákra való kiterjesztése a 2010/2011-es tanévben is.
A pályázat pénzügyi bonyolításához a Fővárosi Önkormányzat 10.000 eFt-al járul hozzá, mely összeg a 376/2010. (III.10.) Főv. Kgy. sz. határozattal már jóváhagyásra került. A 10.000 eFt az „5802 Városligeti Műjégpálya” címen 2010. évi pénzmaradványként fog rendelkezésre állni Budapest Főváros Önkormányzata 2010. évi pénzmaradványának jóváhagyásával egyidejűleg.
A „Sportolj Velünk” fővárosi program - „S” jelű pályázat - keretösszege a 2010/2011-es tanévben az oktatási intézmények számára összesen 20.000.000,-Ft értékű sportfelszerelés, melyből 10.000.000,-Ft-ot a Fővárosi Önkormányzat, míg 10.000.000,-Ft-ot az Adidas Budapest Kft. biztosít (2. sz. melléklet). A pályázati keretösszegből az általános és középiskolák közötti pontversenyben az első 50 helyen végzett iskola kerül jutalmazásra. A pályázati keretösszegen felül az első 10 helyezett intézmény 2-2 testnevelője (20 fő) aktív munkája elismeréseként az Adidas Budapest Kft. jóvoltából sportfelszerelésben részesül.
A pályázat lebonyolítását az elmúlt két évhez hasonlóan az idén is a Városligeti Műjégpálya intézmény bevonásával, a Főpolgármesteri Hivatal Sport Osztálya és az Adidas Budapest Kft. közös szervezésében javasoljuk megvalósítani.A Városligeti Műjégpálya intézmény a program teljes lebonyolítását a Sport Osztály közvetlen felügyelete és irányítása mellett köteles ellátni. 
Az értékelési szempontrendszert az elmaradt és elmaradó sportrendezvényekre (nem került ill. nem kerül megrendezésre 2010. évben a Kegyeleti Váltófutás ill. 2011. évben a VII. Szigeti Sportvarázs sportrendezvény) tekintettel indokolt módosítani akként, hogy a korábban a kieső sportrendezvények alapján kiszámítandó összesen 25 pont az adott iskolából aktívan sportoló játék vagy versenyengedéllyel rendelkező versenyzők létszámának figyelembe vételével megszerezhető pontszám (15 helyett 25 pont) és az adott iskola tanulói létszámához viszonyított  iskolai sportkör (ISK) vagy diák sportegyesület (DSE) taglétszámának figyelembe vételével megszerezhető pontszám (10 helyett 25 pont) szerint legyen felosztva. Az eredetileg  2011 június 6-14. közötti időpontra kitűzött pályázat beadási határidejét szintén célszerű meghosszabbítani akként, hogy a pályázatokat 2011. május 30.-június 15. között lehessen benyújtani. A pályázat beadási határidő módosítása nem jelent hátrányt a pályázni szándékozók számára. A pályázati kiírás módosításáról teljes körű tájékoztatást kapnak az érintettek a www.budapest.hu honlapon.

A pályázat lebonyolításának és az első 50 helyezett iskola kiválasztásának módosított értékelési szempontrendszere a következő:
Az intézménynek - a 2010/2011.évi tanévben - a kerületi, budapesti és országos csapat diákolimpiai versenyeken elért eredményei (maximum 15 pont), valamint a kerületi, budapesti és országos egyéni diákolimpiai versenyeken elért eredményei (maximum 10 pont).
A megszerezhető együttes pontszám:	25 pont

Az intézményben a tanórán kívüli előre meghirdetett rendszeres sportfoglalkozások értékelése a sportfoglalkozások heti óraszámának, a résztvevők létszámának és a sportági kínálatnak a figyelembevételével.
A megszerezhető pontszám:	25 pont

Az intézményből a sportegyesületekben (nem ISK-ban és DSE-ben) aktívan sportoló játék, vagy versenyengedéllyel rendelkező versenyzők létszámának figyelembevétele.
A megszerezhető pontszám:	25 pont

Az intézmény tanulói létszámához viszonyított ISK (vagy DSE) taglétszáma
A megszerezhető pontszám:	25 pont

A megszerezhető maximális pontszám:	100 pont

A pályázati kiírás középiskolákra való kiterjesztése valamint az értékelési szempontrendszer és a pályázati benyújtási határidő módosítása miatt szükséges az Egészségügyi és Szociálpolitikai Bizottság 309/2010. (08.24.) számú és a 311/2010. (08.24.) számú határozatának hatályon kívül helyezése és új határozatok elfogadása, ezért javaslom a T. Közgyűlésnek az alábbi határozatok elfogadását.
 
Határozati javaslat
A Fővárosi Közgyűlés úgy dönt, hogy:

hatályon kívül helyezi az Egészségügyi és Szociálpolitikai Bizottság 309/2010. (08.24.) számú határozatát. 
határidő:	azonnal
felelős: 	Főpolgámester


támogatja a 2010/2011-es tanévre a fővárosi általános és középiskolák részére, a Városligeti Műjégpálya intézmény bevonásával a Fővárosi Önkormányzat és az Adidas Budapest Kft. közös szervezésében pályázat kerüljön kiírásra a jelen előterjesztésben foglalt értékelési szempontrendszer figyelembevételével. 

határidő: 	a döntést követő 15 napon belül
felelős: 	Főpolgármester


hatályon kívül helyezi az Egészségügyi és Szociálpolitikai Bizottság 311/2010. (08.24.) számú határozatát. 
határidő:	azonnal
felelős: 	Főpolgármester

elfogadja a „Sportolj Velünk” fővárosi program, „S” jelű pályázati kiírás értékelési szempontrendszerét a 3. számú melléklet szerinti tartalommal és egyben felkéri a Főpolgármestert, hogy a pályázat Városligeti Műjégpálya által történő kiírása és lebonyolítása érdekében tegye meg a szükséges intézkedéseket.
határidő:	a döntés követő 15 napon belül 
felelős: 	Főpolgármester

A határozati javaslatok elfogadása egyszerű szavazattöbbséget igényel.

Budapest, 2011. március „   ”
	Csomós Miklós
főpolgármester-helyettes

